Општинска управа Лајковац, Одељење за привреду и имовинско-правне послове, на основу члана 10, ст.1и 3 и чл.29 ст.1 Закона о процени утицаја на животну средину

( „Сл. гласник РС “ број 135/04 и 36/09) даје следеће:

**О Б А В Е Ш Т Е Њ Е**

Обавештавамо јавност и заинтересоване органе и организације да је носилац пројекта Општинска управа општина Лајковац, ул.Омладински трг бр.1, поднела захтев за одлучивање о потреби процене утицаја на животну средину пројекта  **„Доградња и реконструкција постројења за пречишћавање отпадних вода Лајковац “** на катастарској парцели бр.8692/2 КО Јабучје, на територији општине Лајковац.

Заинтересована јавност може извршити увид у садржину захтева, сваког радног дана од 10 до 14 часова, у просторијама Општинске управе Лајковац, ул.Омладински трг 1.трећи спрат, соба 309 и доставити своје мишљење у року од 10 дана, од дана објављивања овог обавештења.

Додатне информације можете добити на телефон 3433-329 лок.134